BEJRÚT. Nepokoje medzi dvoma skupinami rebelov na severe Sýrie si vyžiadali desiatky mŕtvych.
Sýrske pozorovateľské centrum pre ľudské práva (SOHR) v stredu uviedlo, že za dva dni zomrelo v provinciách Aleppo a Idlib 31 ľudí, prevažne bojovníkov.
Rebeli spriaznení so skupinou al-Káida a rebeli podporovaní Tureckom sa navzájom obviňujú z podnecovania bojov, ktoré sú najkrvavejšie za uplynulé tri mesiace.
Bojovníci podporovaní al-Káidou úplne kontrolujú mesto Daret Azzeh a podarilo sa im podmaniť si dediny Kafrantin, Fadra, Houta a Mkalbis.